Rimantas Sipavičius

Rimantas Sipavičius (g. 1956 m. gruodžio 8 d. Telšiuose) – teisininkas, Kauno miesto apylinkės teismo pirmininkas, buvęs vicepirmininkas, advokatas, Kauno politinis veikėjas.

Biografija 
1964–1965 m. mokėsi Telšių 4-ojoje vidurinėje mokykloje, 1965–1975 – Telšių Žemaitės vidurinėje mokykloje. 1975–1980 m. Vilniaus universiteto Teisės fakultete baigė teisę, įgijo teisininko kvalifikaciją. Stažavosi Hamburgo advokatų kontoroje (Vokietija, 1994), Vokietijos teismuose (2000, 2003).

1980–1981 m. Šiaulių transporto prokuratūros tardytojas, 1981–1982 m. Panevėžio advokatų kontoros stažuotojas, 1982–1998 – Kauno advokatų kontoros advokatas, 1998–2000 m. Kauno miesto apylinkės teismo teisėjas, teismo pirmininko pavaduotojas, laikinai einantis teismo pirmininko pareigas, nuo 2000 m. pirmininkas.

Lietuvos advokatų tarybos narys, Kauno miesto tarybos deputatas (1991–1995 m. kadencija).

Žmona Romutė (g. 1957 m.), notarė. Sūnus Mindaugas (g. 1982 m.). Dukra Ieva (g. 1989 m.).

Moka vokiečių, rusų kalbas.

Šaltiniai 

Kauno politikai
Lietuvos advokatų tarybos nariai
Lietuvos teismų pirmininkai
Lietuvos teismų vicepirmininkai